

# Kriterier for klyngepartner og samarbeidspartner i Alrek helseklynge Godkjent av Partnermøtet Alrek helseklynge 11. mars 2024 (sak 04-24)

## Alrek har to typer samarbeidsrelasjoner

Alrek helseklynge har to kategorier av samarbeidsrelasjoner, *klyngepartner* og *samarbeidspartner.*

|  |
| --- |
| Alrek helseklynge består av 9 *klyngepartnere* og 8 *samarbeidspartnere\**. Klyngepartnere Alrek består i dag av disse 9 partnerne (alfabetisk rekkefølge):   * Bergen kommune (Byrådsavdeling for eldre, helse og omsorg og Etat for barn og familie ved Byrådsavdeling for barnevern, sosiale tjenester og mangfold) * Folkehelseinstituttet * Høgskolen på Vestlandet (Fakultet for helse- og sosialvitskap og Fakultet for teknologi, miljø- og samfunnsvitskap) * Haraldsplass Diakonale Sykehus AS * Haukeland universitetssykehus, Helse Bergen * NORCE (Avdeling for helse og samfunn) * Universitetet i Bergen (Det medisinske fakultet og Det psykologiske fakultet) * Vestland fylkeskommune (tannhelse) * VID vitenskapelige høyskole  Samarbeidspartnere Alrek har i dag samarbeidsavtaler med syv aktører (rekkefølge etter år for avtaleinngåelse):   * NCE Norwegian Smart Care Cluster (inngått i 2019) * VIS Vestlandets innovasjonsselskap (inngått i 2019) * Idrettsklynge Vest (inngått i 2021) * Kunnskapskommunen Helse Omsorg Vest (inngått i 2022) * Polyfon – kunnskapsklynge for musikkterapi (inngått i 2022) * SKIL Senter for kvalitet i legetjenester (inngått i 2022) * Verdighetssenteret (inngått i 2023) * NKS Olaviken alderspsykiatriske sykehus  *\*sist oppdatert april 2024* |

### Å være **klyngepartner** innebærer:

1. Deltakelse i beslutningsorganene for klyngen (Styringsgruppe og Partnermøte)
2. Representasjon i Faglig forum
3. Representasjon i faggrupper
4. Å ha en representant til kommunikasjonsforum
5. Å betale et årlig beløp for å dekke fellesutgifter. Summen blir fastsatt i Styringsgruppen.
6. Adgang til å være prosjekteier for samarbeidsprosjekter med finansiering fra Alrek
7. Forventning om egeninnsats for å oppnå Alrek sin visjon og strategi
8. Å bli prioritert i klyngens arbeid

### Å være **samarbeidspartner** innebærer:

1. Representasjon i utvalgte faggrupper
2. Gjensidig samarbeid innenfor deler av Alrek sin strategi, nedfelt i avtale
3. Ikke innbetaling til fellesutgifter i klyngen
4. Ikke representasjon i Styringsgruppe, Partnermøte eller Faglig forum

## Vurderingskriterier for søknader om å bli klyngepartner eller samarbeidspartner

### **Vurderingskriterier for *klyngepartner*:**

Dersom Alrek helseklynge ønsker å åpne opp for å ta inn nye partnere, skal Styringsgruppen og Partnermøtet etterse at søker oppfyller følgende kriterier:

1. har et selvstendig ansvar når det gjelder folkehelse, helse- eller omsorgstjenester, forske innen disse områdene eller utdanne helsepersonell
2. har et norsk organisasjonsnummer
3. er egnet til å gjøre en innsats sammen med øvrige klyngepartnere for å nå klyngens visjon:

*“Alrek helseklynge skaper innovative helse- og omsorgsløsninger for hele mennesket, ved hjelp av fremragende forskning og utdanning, fullverdige praksisarenaer og tverrfaglig samhandling.​*

***Forskning***

*Fornye helseforskningen for å skape nye og effektive løsninger på lokale og globale utfordringer gjennom helhetlig, tverrdisiplinær forskning.​*

***Utdanning***

*Sikre kandidater helhetlig teoretisk og praktisk kunnskap, rettet mot lokale og globale helseutfordringer.​*

***Innovasjon***

*Frembringe relevante og effektive løsninger, som er til nytte for folkehelse og helse- og omsorgstjenester lokalt og globalt.​*

***Formidling***

*Bidra aktivt i det offentlige ordskiftet om helse, og sikre at beslutninger om helse har et godt kunnskapsgrunnlag.”*

1. har fysisk tilstedeværelse i Bergensregionen
2. ikke er en kommersiell aktør
3. ikke har driftsavtale med eksisterende partner i klyngen
4. har en størrelse eller betydning som tilsier at de er relevante som deltakende beslutningstakere i klyngen.

Å åpne opp for opptak av nye klyngepartnere må vurderes opp mot hvor stort klyngepartnerskapet ønskes å være, særlig med tanke på størrelsen på de organ der klyngepartnerne har rett til representasjon.

Vurderingskriteriene tolkes med henvisning til referatførte innspill fra Partnermøtet 11.03.2024

### **Vurderingskriterier for *samarbeidspartner:***

Dersom Alrek helseklynge ønsker å åpne for å ta inn nye samarbeidspartnere, skal Styringsgruppen og Partnermøtet etterse at søker oppfyller følgende kriterier:

1. har et norsk organisasjonsnummer
2. kan bidra til å oppfylle utvalgte deler av klyngens visjon:

*“Alrek helseklynge skaper innovative helse- og omsorgsløsninger for hele mennesket, ved hjelp av fremragende forskning og utdanning, fullverdige praksisarenaer og tverrfaglig samhandling.​*

***Forskning***

*Fornye helseforskningen for å skape nye og effektive løsninger på lokale og globale utfordringer gjennom helhetlig, tverrdisiplinær forskning.​*

***Utdanning***

*Sikre kandidater helhetlig teoretisk og praktisk kunnskap, rettet mot lokale og globale helseutfordringer.​*

***Innovasjon***

*Frembringe relevante og effektive løsninger, som er til nytte for folkehelse og helse- og omsorgstjenester lokalt og globalt.​*

***Formidling***

*Bidra aktivt i det offentlige ordskiftet om helse, og sikre at beslutninger om helse har et godt kunnskapsgrunnlag.”*

1. er et uttrykt ønske fra ett eller flere fagmiljø i klyngen
2. har fortrinnsvis fysisk tilstedeværelse i Bergensregionen
3. ikke har driftsavtale med eksisterende klyngepartner

Vurdering av opptak av nye samarbeidspartnere må vurderes opp mot kapasitet i Alrek til å følge opp samarbeidet.

Vurderingskriteriene tolkes med henvisning til referatførte innspill fra Partnermøtet 11.03.2024

## Søknadsprosess

### **Søknad**

Eksterne parter som vil formalisere sitt samarbeid med Alrek helseklynge som *klyngepartner* eller *samarbeidspartner*, bes om å skrive en søknad til Styringsgruppen i Alrek. Søker bes skrive søknad opp mot gjeldende vurderingskriterier for klyngepartner/samarbeidspartner.

Styringsgruppen innstiller til Partnermøtet opptak av nye klyngepartnere.

Styringsgruppen vedtar nye samarbeidspartnere.

### **Inngåelse av samarbeidsrelasjon**

**Klyngepartner:**

Partnermøtet vedtar nye klyngepartnere. Opptak av nye klyngepartnere må enstemmig vedtas i partnermøtet.

Avtale om klyngepartnerskap inngås mellom ny klyngepartner og Universitetet i Bergen.

**Samarbeidspartner:**

Søknad om å bli samarbeidspartner behandles og vedtas i Styringsgruppen.

Avtale om samarbeid inngås mellom ny samarbeidspartner og Alrek helseklynge. Avtalen signeres av leder for Styringsgruppen.